**Holmenkollstafetten 2018**Av Liv Karin Olsen Flak, Hans Foosnæs

Steinkjer friidrettsklubb stilte med to lag i årets stafett, i henholdvis Kvinner Elite og Menn Elite. En fin gjeng gikk om bord på morgenflyet fra Værnes i går litt før klokka 07.30.

Damelaget endte på 17. plass av 18 lag, med sluttid 1.09.44. I 2017 berget vi så vidt plassen i Kvinner Elite med 16. plass og sluttid 1.08.16. I år stilte vi med et ungt lag der de fleste løperne holder junior-alder. Både Kaisa B. Holtan, Nora Hegdahl og Sofie Tyldum er 15 år. Alle jentene på laget gjorde en kjempeflott innsats, humøret var upåklagelig og de koste seg med å løpe. Alle jentene på laget gjorde en kjempeflott innsats, humøret var upåklagelig og de koste seg med å løpe.

Herrelaget fikk 8. plass av 20 lag med sluttida 52.54. I fjorårets stafett ble det 9. plass på tida 52.49. Lagene foran på resultatlista hadde disse sluttidene: Strindheim 4. plass med 52.05, Mosvik 5. plass med 52.07, Kristiansand Løpeklubb 6. plass 52.25 og Bergensklubben Gneist 7. plass med 52.46. Til neste år bør målsettingen være å komme enda lenger ned på 52-tallet, og å komme litt høyere opp på resultatlista.

For flere av våre utøvere ble ikke oppkjøringen i forkant helt optimal på grunn av småskader og sykdom. På selve løpsdagen gjorde alle sammen en kjemmeflott innsats til beste for laget og klubben.

God stemning i Steinkjer-leiren hele dagen, fra de første gikk på bussen her i Steinkjer litt før klokka 05.00 i går morges. Hele turen forløp uten problemer av noe slag, alle møtte presis til avtalte tider, og heller ingen uhell underveis i stafetten.
Vi som var lagledere, hadde en kjempefin dag sammen med utøverne.

Noen utvalgte individuelle resultater: Først MS:

|  |  |  |  |
| --- | --- | --- | --- |
| Etappe | Navn | Nr på etappen | Tid på etappen |
| 1 | Kristian Skage Nordlund | 6 | 3.08 |
| 2 | Eivind Jenssen | Ca 8 | 3.24 |
| 4 | Mathias Flak | 4 | 5.30 |
| 5 | Jostein Steffensen | 8 | 3.25 |
| 6 | Eirik Nordvik | 10 | 4.09 |
| 8 | Jon Arne Gaundal | 5 | 4.15 |
| 9 | Sander Stigum | 7 | 1-36 |
| 10 | Alexander Kirkeberg | 10 | 7.54 |
| 11 | Johan Bjørnås | 8 | 3.01 |
| 12 | Kacper Marczyk (15 år) | 11 | 51.0 |
| 15 | Sigve Hårberg | 4 | 1.15 |

De andre ble fra nr 11 til nr 15.

KS

|  |  |  |  |
| --- | --- | --- | --- |
| 1 | Signe Ottersland | 10-12 | 3.53 |
| 2 | Malene Stavrum | Ca 12 | 4.27 |
| 3 | Kaisa Bergin Holtan | 11 | 1.58 |
| 4 | Grethe Tyldum | 13 | 6.58 |
| 5 | Nora Hegdahl | 13 | 4.21 |
| 13 | Sofie Tyldum | 11 | 3.48 |
| 14 | Kristina Jekthammer | 13 | 2.20 |
| 15 | Maria R Storstadmo | 7 | 1.33 |

PÅ 7 etapper hadde jentene bedre tid enn i 2017.
Også gode tider av de andre på damelaget. Bare 5 lag i klasse kvinner senior hadde bedre tid enn oss. I juniorklassen ville vi blitt nr 5 med denne tida.